Muzium Sabah

Muzium Sabah nopo nga iso muzium id pogun Sabah, Malaysia. Poinsumpak o muzium diti id Bukit Istana Lama id Kota Kinabalu soginayo do 17 hektar. Haro o taman etnobotani, zoo om iso kampung tinungkusan id suang kinoyonon diti. Bongunan utama nopo nga kiwaa do galeri inus. Haro nogi galeri suai i pinayanan do tamadun Islam, arkeologi om sajara. Pinoimagon o muzium diti montok monimung, manamong om mononduli dokumen etnografi, arkeologi, sajara, numismatik, inus-sajara, botani, tinimungan zoologi om mineralogi mantad pointongkop pogun, om popoindalan ponoriukan kokomoi kapansalan mongilo sajara pogun diti, koubasanan, om sajara sosial. Sabah State Museum Heritage Village

 Sajara' 
Pinoimagon o Muzium Sabah diti ontok toun 1965 id walai kakadayan id Gaya Street, Kota Kinabalu, kogumuan nopo nga mantad goos do Persatuan Sabah. Minonimung i George Cathcart Woolley do tinimungan gambar, diari om artifak suai om pinotungkus kumaa porinta' pogun Sabah maan poiliho' id muzium diti. Muzium Negeri Sabah Kurator kumoiso id muzium diti nopo nga E.J. Berwick. Ontok toun 1981, muzium diti nopo nga id siriba do kuasa' Kementerian Perkhidmatan Komuniti om ontok toun 1982 nopo nga id siriba do kuasa Kementerian Kebudayaan, Belia dan Sukan. Pinoundaliu o muzium diti ontok toun 1984.

 Sukuon